John Calhoun
Store norske leksikon,Historie,Verdens historie og samtidshistorie,Nord- og Mellom-Amerika,USAs historie
John Calhoun var en amerikansk politiker. Han var krigsminister i perioden 1817–1824 og ble deretter visepresident.
Fra 1828 var Calhoun en glødende talsmann for sørstatenes interesser. Sørstatene ville ha frihandel og fortsette slaveriet. Han hevdet også at enkeltstatene kunne nekte å bøye seg for forbundslovene i den amerikanske unionen. Årene 1844–1845 var Calhoun utenriksminister, og virket for anneksjonen av Texas. Han var til sin død sørstatenes kanskje fremste leder. Les mer i Store norske leksikon den amerikanske borgerkrigen USAs historie oversikt over USAs historie